Wia de Burgerin ian Mo frogt, ob ea wos midm Moard on an Sepp Schaller z doa hod, streit eas bompad ob. Do wean af amoi Fenstascheim zschossn, und da Igidi Schaller, da Voda van Opfa, valongt van Erwin Burger, doss ea außekimmt und eam eakleart, warum ea sein Buam daschossn hod. Da Burger valosst ohne Woffn as Haus und fordad an Schaller af, eam z daschiaßn, wonn ea ned z feig dazua is. Wia ea an Schaller schliaßli zun Duell affordat, ziagt dea si zruck. De Burgerin wui de Polizei oruafa, oba ia Mo vabiats iara und moant, doss um sei Ehr gangad; ea dadad si liaba daschiaßn lossn, ois wia si no amoi lächalich z mocha.